thecodefatherco/RoDrive huggingface dataset:
Întrebare: Ce înțelegeți prin conduită preventivă în condiții atmosferice nefavorabile?
Variante de răspuns:
Rulați cu o viteză mai mică decât viteza maximă legală, admisă pe tronsonul de drum respectiv
Conduceți cu atenție sporită și cu o viteză care să vă permită oprirea în siguranță și evitarea oricărui pericol
Folosiți atât luminile de drum cât și cele de avarie, pentru a fi mai ușor de observat
Răspuns corect: Conduceți cu atenție sporită și cu o viteză care să vă permită oprirea în siguranță și evitarea oricărui pericol
Explicație: Dacă de exemplu pe o autostradă, unde viteza maximă este de 130 de km/h, rulați cu 125 de km/h pe timp de ploaie (condiții atmosferice nefavorabile), este foarte riscant și înseamnă că nu respectați condițiile circulației preventive. Prin urmare, această variantă de răspuns nu poate fi corectă, din punct de vedere al conduitei preventive. Conduita preventivă în condiții atmosferice nefavorabile reprezintă o conducere cu atenție sporită și cu o viteză care să vă permită oprirea în condiții de siguranță și evitarea oricărui pericol. Luminile de drum (faza lungă) se vor folosi în condiții atmosferice normale în funcție de cât de iluminat este drumul public. Iar noaptea se pot folosi doar dacădin sens opusnu se apropie un alt vehicul la mai puțin de 200 de metri iarîn față,în același sens, nu circulă alt vehicul la mai puțin de 100 de metri.Condițiile atmosferice nefavorabile nu vă permit folosirea luminilor de drum (faza lungă) în permanență.Prin urmare, această variantă de răspuns nu poate fi corectă, din punct de vedere al conduitei preventive.
Întrebare: La o intersecție semaforizată, semnalul verde se schimbă în galben. Conducătorul unui vehicul, fiind foarte aproape de semafor, oprește brusc și este lovit din spate de conducătorul care îl urma. Care dintre cei doi conducători a greșit?
Variante de răspuns:
Conducătorul primului vehicul, care a oprit brusc
Conducătorul vehiculului din spate, care nu a păstrat distanța de siguranță în mers
Ambii conducători
Răspuns corect: Conducătorul vehiculului din spate, care nu a păstrat distanța de siguranță în mers
Explicație: Conducătorul unui vehicul care circulă în spatele altuia are obligația de a păstra o distanță suficientă față de acesta,pentru evitarea coliziunii. Această obligație trebuie respectată întotdeauna. În situația în care semaforul își schimbă culoarea din verde în galben iar conducătorul vehiculului din față oprește brusc și conducătorul vehiculului din spate îl lovește pe acesta, cel care a greșit este conducătorul vehiculului din spate, deoarecenu a păstrat o distanță suficientă pentru evitarea coliziunii, în situația în care cel din fată reduce viteza sau frânează brusc. Nepăstrarea acestei distanțe, dacă prin aceasta s-a produs un accident din care au rezultat avarierea unui vehicul sau alte pagube materiale, se sancționează cu amenda prevăzută în clasa a II-a de sancțiuni și cu aplicarea a 3 puncte de penalizare.
Întrebare: Ce obligații aveți la semnalul membrilor patrulelor școlare de circulație, la trecerile pentru pietoni din apropierea unităților de învățământ?
Variante de răspuns:
Să reduceți viteza și să circulați cu atenție
Să treceți pe banda de lângă axul drumului
Să opriți
Răspuns corect: Să opriți
Explicație: Atunci când conduceți un vehicul și observați membri ai patrulelor școlare de circulație, la trecerile pentru pietoni din apropierea unităților de învățământ, care vă adresează semnale de oprire, aveți obligația de a opri, permițând respectivei patrule să traverseze strada. Prin urmare, într-o astfel de situație, nu este de ajuns doar să reduceți viteza și să circulați cu atenție, deoarece oprirea este obligatorie. A nu se confunda „membri ai patrulelor școlare de circulație” cu „grupurile organizate”, la trecere pe lângă care aveți obligația de a circula cu o viteză care să nu depășească 30 km/h în localități sau 50 km/h în afara localităților, atunci când acestea se află în mers sau staționează pe partea carosabilă a drumurilor cu o singură bandă de circulație pe sens. Atunci când conduceți un vehiculNUaveți obligația de a trece pe banda de lângă axul drumului la semnalele date de membrii patrulelor școlare de circulație, la trecerile pentru pietoni din apropierea unităților de învățământ. Mai mult de atât, acest lucruNUvă este permis, având în vedere că aveți obligațiade a oprila semnalele acestora. Atunci când conduceți un vehiculaveți obligația de a oprila semnalele date de membrii patrulelor școlare de circulație, la trecerile pentru pietoni din apropierea unităților de învățământ.
Întrebare: Intenționați să transportați o încărcătură cu autoturismul personal. Ce trebuie să aveți în vedere?
Variante de răspuns:
În față, încărcătura poate depăși cu un metru limitele vehiculului
Încărcătura să nu fie voluminoasă
Să nu fie depășite lungimea, lățimea și greutatea admise
Răspuns corect: Să nu fie depășite lungimea, lățimea și greutatea admise
Explicație: Încărcăturanu trebuie să depășească deloc lungimea și lățimea autoturismului în toate părțile, nu doar în față și cu mai mult de un metru. Indiferent dacă încărcătura este sau nu voluminoasă, este important ca aceasta să nu depășească lungimea și lățimea autoturismului. Atunci când transportați o încărcătură cu autoturismul, trebuie să aveți în vedere că vă este interzis să transportați, în și pe autoturism, obiecte a căror lungime sau lățime depășește, împreună cu încărcătura, dimensiunile acestuia sau depășește greutatea admisă.
Întrebare: Ce trebuie să aibă în vedere prima intervenție, la fața locului, pentru salvarea victimei?
Variante de răspuns:
Spălarea rănilor vizibile
Degajarea căilor respiratorii și asigurarea funcției respiratorii
Igienizarea și pansarea rănilor
Răspuns corect: Degajarea căilor respiratorii și asigurarea funcției respiratorii
Explicație: Prima intervenție care trebuie avută în vedere pentru salvarea victimei când ajungeți la fața locului unui accident este să vă asigurați dacă victima poate respira, iar dacă aceasta are căile respiratorii astupate, se trece la degajarea căilor respiratorii și asigurarea funcției respiratorii.
Întrebare: Temperatura lichidului de răcire care asigură performanța maximă și uzura minimă a motorului este cuprinsă în intervalul:
Variante de răspuns:
100-120 grade c
60-70 grade c
90-95 grade c
Răspuns corect: 90-95 grade c
Explicație: Temperatura lichidului de răcire care asigură performanța maximă și uzura minimă a motorului este cuprinsă în intervalul 90-95 grade Celsius. Instalația de răcire a motorului are rolul de a asigura o temperatură optimă a motorului (90-95 grade Celsius). Temperatura din interiorul motorului poate atinge 2000° C în momentul combustiei. Deci este necesară răcirea pentru a evita dilatarea excesivă a pieselor, care ar genera blocarea (griparea) motorului.
Întrebare: Cum se execută depășirea autoturismelor și a autocamioanelor pe un drum fără marcaje, pe care circulația se desfășoară în sens unic?
Variante de răspuns:
Pe partea stângă
Pe partea dreaptă
Pe ambele părți
Răspuns corect: Pe partea stângă
Explicație: Depășirea vehiculelor, chiar și a autoturismelor sau a autocamioanelor, se efectuează numai pe partea stângă a acestora, indiferent dacă manevra se efectuează pe un drum cu sens unic sau pe un drum cu dublu sens de circulație. Atragem atenția că în această întrebare nu este vorba despre un drum cu două sau mai multe benzi de circulație pe sens ci este vorba despre un drum care nu are marcaje, caz în care se consideră a fi un drum cu o singură bandă de circulație pe sens și nu poate fi vorba despre o devansare.
Întrebare: La întâlnirea unui vehicul care circulă noaptea, din sens opus, pe un drum neiluminat, conducătorul de autovehicul este obligat:
Variante de răspuns:
Să circule cât mai aproape de marginea din dreapta a drumului
Să reducă viteza
Să folosească avertizorul sonor
Răspuns corect: Să reducă viteza
Explicație: Nu aveți obligația de a circula cât mai aproape de marginea din dreapta a drumului la întâlnirea unui vehicul care circulă noaptea, din sens opus, indiferent dacă drumul este sau nu iluminat. Este posibil să încurcați această situație cu situația în care sunteți depășit de un alt vehicul, caz în care aveți obligația de a circula cât mai aproape de marginea din dreapta a părții carosabile sau a benzii pe care vă deplasați și să nu măriți viteza de deplasare. Acordați atenție acestor două situații pentru a nu le confunda! Când circulați pe timpul nopții, indiferent dacă drumul este sau nu iluminat, la apropierea de un alt vehicul care circulă din sens opus (vine din sens opus spre vehiculul pe care îl conduceți), sunteți obligat ca de la distanța de cel puțin 200 de metri să folosiți luminile de întâlnire, concomitent cu reducerea vitezei.În cazul în care în acel moment circulați cu luminile de drum (faza lungă) în funcțiune, trebuie să le schimbați cu luminile de întâlnire (faza scurtă), pentru a nu-i deranja pe cei din față, concomitent cu reducerea vitezei de deplasare.În cazul în care în acel moment circulați având în funcțiune, în schimbul luminilorde întâlnire, luminile pentru circulația diurnă (DRL), trebuie să aprindeți luminile de întâlnire (faza scurtă), concomitent cu reducerea vitezei de deplasare. Trebuie să facem diferența între următoarele două situații pe care le întâlnim în întrebările din chestionare dar și în traficul de zi cu zi: Legislația rutieră nu prevede obligativitatea de a folosi avertizorul sonor în această situație.
Întrebare: Cât timp trebuie menținută semnalizarea schimbării direcției de mers?
Variante de răspuns:
10 secunde de la începerea manevrei
Pe întreaga durată a executării manevrei
Legea nu prevede nimic cu privire la acest aspect
Răspuns corect: Pe întreaga durată a executării manevrei
Explicație: Conducătorul vehiculului este obligat să semnalizeze din timp intenția de a schimba direcția de mers, cu cel puțin 50 de metri în localități și 100 de metri în afara localităților înainte de începerea efectuării manevrei și să mențină în funcțiune semnalizarea schimbării direcției de mers pe întreaga durată a executării manevrei.
Întrebare: În situația în care polițistul se află cu fața la un autovehicul care se apropie, având brațul drept întins orizontal, conducătorul auto trebuie:
Variante de răspuns:
Să oprească, deoarece semnalul i se adresează
Să continue deplasarea, deoarece semnalul nu i se adresează
Să schimbe direcția de mers spre stânga
Răspuns corect: Să continue deplasarea, deoarece semnalul nu i se adresează
Explicație: Atunci când întâlniți un polițist care se află cu fața către dvs., având brațul drept întins orizontal, vă puteți continua deplasarea, deoarece direcția dvs. de deplasare nu se intersectează cu brațul ridicat al polițistului. În situația descrisă, trebuie să oprească cei care vin din spatele polițistului, direcția acestora de deplasare se intersectează cu brațul ridicat al acestuia. Acest semnal al polițistului deși se va întâlni, de regula, în intersecții, poate fi efectuat și în alte locuri, nu doar în intersecții. Trebuie ținut cont că în întrebările din chestionare, când nu se specifică locul în care polițistul se află poziționat, se înțelege că acesta este poziționat în mijlocul intersecției.
Întrebare: Cum procedați la apropierea de o intersecție în care semnalul luminos ori un indicator de prioritate permite intrarea, dar în care riscați să rămâneți imobilizat din cauza aglomerării circulaţiei?
Variante de răspuns:
Vă este interzisă intrarea în intersecție
Vă continuați deplasarea, deoarece aveți prioritate
Nu vă revine nicio obligație
Răspuns corect: Vă este interzisă intrarea în intersecție
Explicație: În situația în care doriți să pătrundeți într-o intersecție, dar aceasta este blocată din cauza aglomerației, chiar dacă semnalul semaforului este verde și vă permite trecerea, vă este interzisă pătrunderea în acea intersecție, caz în care trebuie să opriți și să așteptați deblocarea intersecției. După deblocarea acesteia, puteți pătrunde în intersecție doar la culoarea verde a semaforului.
Întrebare: Aveți obligația de a opri imediat vehiculul la semnalele adresate de:
Variante de răspuns:
Polițiștii de frontieră
Polițiștii comunitari
Personalul autorizat din cadrul serviciului de examinări
Răspuns corect: Polițiștii de frontieră
Explicație: Pe lângă obligația de a opri la semnalele polițistului rutier, participanții la trafic sunt obligați să oprească imediat și la semnalele adresate în acest sens de cătrepolițiștii de frontieră. Aceștia din urmă pot efectua, pe lângă semnalele de oprire, și următoarele semnale: balansarea brațului în plan vertical, cu palma mâinii orientată către sol sau cu un mijloc de semnalizare, care semnifică reducerea vitezei, precum și rotirea vioaie a brațului, care semnifică mărirea vitezei de deplasare a vehiculelor, inclusiv grăbirea traversării drumului de către pietoni. Nerespectarea acestor semnale se sancționează cu amendă prevăzută în clasa a II-a de sancțiuni.. Legislația rutieră nu prevede obligația de a opri la semnalele adresate de polițiștii comunitari. Din anul 2010 termenul „poliție comunitară” nu mai există în actele normative în vigoare. În acest moment termenul care se găsește în actele normative în vigoare este „poliție locală”. Legislația rutieră nu prevede ca personalul autorizat din cadrul serviciului examinări să poată adresa semnale de oprire. Prin urmare, aceștia nu pot adresa semnale de oprire conducătorilor de vehicule.
Întrebare: Ce semnificație are lumina de culoare roșie a semaforului, atât pentru conducătorii de vehicule, cât și pentru pietoni?
Variante de răspuns:
Îi obligă atât pe conducători, cât și pe pietoni să se oprească
Îi obligă pe conducători să oprească, iar pe pietoni să traverseze cu prudență
Permite vehiculelor să vireze la dreapta, cu respectarea priorității
Răspuns corect: Îi obligă atât pe conducători, cât și pe pietoni să se oprească
Explicație: Semnalul de culoare roșie al semaforului interzice trecerea atat conducătorilor de vehicule cât și pietonilor.
Întrebare: Cum trebuie să procedeze conducătorul de vehicul atunci când circulă pe un drum cu trei sau mai multe benzi pe sens?
Variante de răspuns:
Să circule pe banda situată lângă acostament
Să nu circule pe liniile de tramvai
Să circule pe banda a doua, respectiv a treia, cu o viteză mai mică de 100 km/h
Răspuns corect: Să circule pe banda situată lângă acostament
Explicație: Pe drumurile cu mai multe benzi de circulație pe sens, acestea se vor folosi în funcție de intensitatea traficului și viteza de deplasare, având obligația de a reveni pe prima bandă ori de cate ori este posibil. Deci se va circula pe cât posibil pe banda de lângă bordură sau acostament. Dacă drumul are 3 benzi iar pe una dintre benzi este amplasată linia tramvaiului, lângă axa drumului, conducătorii de vehicule pot folosi această bandă, cu obligația să lase liberă calea tramvaiului, la apropierea acestuia (art. 103 din Regulament). DE REȚINUT:folosirea acestei benzi este permisă doar dacă drumul are cel mult două benzi pe sens și o a treia pe care este amplasată linia tramvaiului. De exemplu, dacă drumul are 3 benzi pe sens și a patra bandă pe care este amplasată linia tramvaiului, această bandă nu poate fi folosită.Având în vedere că drumul din situația din întrebare este unul cu 3 sau mai multe benzi, varianta B nu este una corectă, pentru că pe drumul cu 3 benzi poți circula pe liniile de tramvai. De regulă, nu se impune o anumită viteză minimă sau maximă pentru a circula pe una dintre benzi, trebuie să respectați regimul legal de viteza (viteza maximă sau minimă) indiferent pe ce bandă de circulație vă aflați. Dar sunt și situații în care regimul legal de viteză se poate reglementa prin indicatoare și/sau marcaje speciale care să impună o viteză minimă sau maximă pe acea banda sau acele benzi.
Întrebare: Cum procedează conducătorul autovehiculului / tractorului agricol sau forestier, în situația în care vehiculul din fața sa schimbă direcția de mers spre stânga, iar pe partea dreaptă nu este loc suficient pentru depășire?
Variante de răspuns:
Semnalizează și execută depășirea cu viteză redusă
Încearcă depășirea prin stânga
Așteaptă eliberarea benzii pentru a-și continua deplasarea
Răspuns corect: Așteaptă eliberarea benzii pentru a-și continua deplasarea
Explicație: Vehiculul care a semnalizat și s-a încadrat corespunzător părăsirii sensului de mers spre stângase depășește prin partea dreapta, cu condiția ca spațiul rămas la dispoziție să permită efectuarea acestei manevre. Însă în situațiile în care în urma încadrării acestuia nu se creează spațiu suficient pentru efectuarea manevrei de depășire prin partea dreaptă, trebuie să opriți în spatele acestuia și să așteptați eliberarea benzii pentru a vă putea continua deplasarea. De reținut că depășirea acestor vehicule nu se va efectua prin partea stângă ci se va efectuanumai prin partea dreaptăiar dacă spațiul rămas la dispoziție nu permite efectuarea manevrei, nu este permis să se urce pe trotuar sau pe spațiile verzi pentru a o putea efectua.
Întrebare: Viteza maximă cu care pot să conducă un autoturism, pe drumurile naționale, altele decât cele europene (E), persoanele care au mai puțin de un an de practică de conducere, este de:
Variante de răspuns:
70 km/h
90 km/h
80 km/h
Răspuns corect: 70 km/h
Explicație: Viteza maximă admisă pe drumurile Naționale din afara localităților, altele decat cele europene (E), pentru conducătorii de autovehicule din categoria B, este de 90 km/h. Însă viteza maximă admisă în afara localităților pentru autovehiculele ai căror conducători au mai puțin de un an practică de conducere este cu 20 km/h mai mică decât viteza maximă admisă. Din viteza maximă admisă de 90 km/h scădem cei 20 km/h și avem o diferență de 70 de km/h, astfel, viteza maximă admisă pentru aceștia este de 70 km/h.
Întrebare: Cum veți proceda la întâlnirea semnalului intermitent de culoare galbenă?
Variante de răspuns:
Acest semnal nu vă permite trecerea
Veți circula cu viteză redusă
Veți respecta semnificația semnalizării rutiere și a regulilor de circulație aplicabile în acel loc
Răspuns corect: Veți circula cu viteză redusă
Veți respecta semnificația semnalizării rutiere și a regulilor de circulație aplicabile în acel loc
Explicație: Atunci când întâlniți semnalul de culoare galbenă intermitent al semaforului electric, vă este permisă trecerea, însă aveți obligația să circulați cu viteză redusă și să respectați semnificația semnalizării rutiere sau a regulilor de circulație aplicabile în acel loc. De exemplu, în situația în care lângă semaforul pe culoarea galbenă intermitent este instalat indicatorul de reglementare de prioritate „Oprire”, veți circula cu viteză redusă și veți respecta semnificația indicatorului de reglementare de prioritate “Oprire”, oprind și acordând prioritate de trecere.
Întrebare: Ce obligații vă revin în timpul conducerii autovehiculului cu privire la viteză?
Variante de răspuns:
Să respectați viteza maximă admisă pe sectorul de drum pe care circulați, corespunzătoare categoriei din care face parte autovehiculul condus
Să vă conformați limitelor de viteză impuse prin mijloacele de semnalizare specifice
Să rulați pe cât posibil în treptele inferioare de viteză, pentru a nu polua mediul
Răspuns corect: Să respectați viteza maximă admisă pe sectorul de drum pe care circulați, corespunzătoare categoriei din care face parte autovehiculul condus
Să vă conformați limitelor de viteză impuse prin mijloacele de semnalizare specifice
Explicație: Conducătorii de vehicule sunt obligați să respecte viteza maximă admisă pe sectorul de drum pe care circulă și pentru categoria din care face parte vehiculul condus, precum și viteza maxima impusă prin mijloacele de semnalizare. De exemplu, dacă vă deplasați pe un drum din interiorul localității trebuie să circulați cu o viteză care să nu depășească limita maximă de viteză pentru drumurile din interiorul localităților, aceasta fiind de 50 de km/h. Însă dacă întâlniți un mijloc de semnalizare care impune o altă limită maximă de viteză, cum ar fi indicatorul „Limitare de viteză” la 40 de km/h, veți respecta limita impusă de respectivul indicator și veți circula cu o viteză care să nu depășească 40 km/h, pentru că semnificația indicatoarelor se va respecta cu prioritate față de regulile de circulație. Nu este obligatorie rularea, pe cât posibil, în treptele inferioare de viteză. Din contră, acest comportament al conducătorului de autovehicul duce la creșterea consumului de combustibil și implicit a poluării mediului.
Întrebare: Întoarcerea unui vehicul este interzisă:
Variante de răspuns:
La o distanță mai mică de 50 m de stația de autobuz, troleibuz sau tramvai
În rampă, unde vizibilitatea este sub 50 m
Pe străzile pe care circulația se desfășoară în ambele sensuri
Răspuns corect: În rampă, unde vizibilitatea este sub 50 m
Explicație: Întoarcerea vehiculului este permisă la o distanță mai mică de 50 de metri de stațiile mijloacelor de transport public de persoane, această manevră fiind interzisă în stațiile mijloacelor de transport public și la mai puțin de 25 de metrii de acestea, deoarece în aceste locuri se interzice oprirea vehiculelor. Întoarcerea vehiculului este interzisă în apropierea vârfurilor de rampă, atunci când vizibilitatea este redusă sub 50 de metri. Pe drumurile pe care circulația se desfășoară în ambele sensuri, întoarcerea vehiculelor este permisă, cu condiția ca semnalizarea rutieră din respectivul loc să nu interzică această manevră.
Întrebare: La ce distanță sunt instalate cele trei panouri suplimentare pentru avertizarea apropierii de o trecere la nivel cu calea ferată?
Variante de răspuns:
La 300, 200 și, respectiv, 100 m
La 90, 60 și, respectiv, 30 m
La 150, 100 și, respectiv, 50 m
Răspuns corect: La 150, 100 și, respectiv, 50 m
Explicație: Trecerea la nivel cu calea ferată curentă este presemnalizată cu panouri suplimentare pentru avertizarea apropierii de o trecere la nivel cu o cale ferată, acestea sunt montate de o parte și de cealaltă a trecerii la nivel cu calea ferată, după cum urmează: La întâlnirea indicatorului cu trei linii, conducătorul auto este obligat să reducă viteza. La întâlnirea ultimului indicator, cel cu o singură linie, conducătorul auto nu mai are voie să execute nicio manevră (depășirea, oprirea, staționarea, mersul înapoi, întoarcerea). In oraș, din cauza condițiilor de trafic, sunt situații în care se găsește instalat numai cel de-al treilea panou, cel cu o singură linie.
Întrebare: Când nu este permis să măriți viteza de deplasare a vehiculului?
Variante de răspuns:
Când circulați pe prima bandă
Când un alt vehicul s-a angajat în depășirea dvs.
În intersecții
Răspuns corect: Când un alt vehicul s-a angajat în depășirea dvs.
Explicație: Atunci când circulați pe prima bandă nu vă este interzis să măriți viteza de deplasare. Atunci când un alt vehicul s-a angajat în depășirea dvs. aveți obligația să nu măriți viteza de deplasare și să circulați cât mai aproape de marginea din dreapta a părții carosabile sau a benzii pe care vă deplasați. Atunci când circulați prin intersecții nu vă este interzis să măriți viteza de deplasare. Nu vi se poate interzice așa ceva, altfel nu ați mai putea pleca de pe loc în cazul în care ați fost oprit la semafor sau în cazul în care ați fost oprit pentru a acorda prioritate la intersecție.
Întrebare: Conducătorul de vehicul care are mai puțin de un an de practică de conducere, va circula cu o viteză maximă admisă în afara localităților, mai mică cu:
Variante de răspuns:
10 km/h
20 km/h
25 km/h
Răspuns corect: 20 km/h
Explicație: Viteza maximă admisă în afara localităților pentru autovehiculele ai căror conducători au mai puțin de un an practică de conducere estecu 20 km/h mai micădecât viteza maximă admisă pentru categoria din care face parte autovehiculul condus. De exemplu, viteza maximă admisă pentru conducătorul unui autovehicul din categoria B care are mai puțin de un an practică de conducere, atunci când circulă pe un drum național din afara localității, este de 90 - 20 = 70 km/h.